REGLAMENT DE FUNCIONAMENT DEL CENTRE DE RECURSOS PER A L'ELABORACIÓ DE TREBALLS ACADÈMICS (CRETA) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5860)
  + [Valencià](/va/acuerdo/5860)






Selector de idioma

Leer

* [Español](/es/acuerdo/5860)
* [Valencià](/va/acuerdo/5860)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE FUNCIONAMENT DEL CENTRE DE RECURSOS PER A L'ELABORACIÓ DE TREBALLS ACADÈMICS (CRETA)[Butlletí Oficial Universitat d'Alacant](/ca/Publicacion)
==========================================================================================================================================================

Secretaria General

Butlletí Oficial Universitat d'Alacant





REGLAMENT DE FUNCIONAMENT DEL CENTRE DE RECURSOS PER A L'ELABORACIÓ DE TREBALLS ACADÈMICS (CRETA)

Data d'aprovació
:   29/06/2020

Data de publicació
:   29/06/2020

Òrgan competent
:   Consell de Govern

Secció
:   DISPOSICIONS GENERALS

* [Annexos](#anexos)

* [Ver acuerdo en formato **PDF**](/pdf.asp?pdf=5860.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5860)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5860)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE FUNCIONAMENT DEL CENTRE DE RECURSOS PER A L'ELABORACIÓ DE TREBALLS ACADÈMICS (CRETA)&url=https://www.boua.ua.es/va/acuerdo/5860)

**Títol:** REGLAMENT DE FUNCIONAMENT DEL CENTRE DE RECURSOS PER A L'ELABORACIÓ DE TREBALLS ACADÈMICS (CRETA)

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dilluns, 29 de juny de 2020

El Consell de Govern de la Universitat d'Alacant, en la sessió ordinària del dia 29 de juny de 2020, ha aprovat per unanimitat el

REGLAMENT DE FUNCIONAMENT DEL CENTRE DE RECURSOS PER A L’ELABORACIÓ DE TREBALLS ACADÈMICS (CRETA)

PREÀMBUL

El Centre de Recursos per a l'Elaboració de Treballs Acadèmics (d'ara endavant, CRETA) representa un espai per a la integració acadèmica de l'alumnat internacional de la UA no natiu de castellà, al mateix temps que una oportunitat perquè estudiants propis amb capacitació els assessoren de manera gratuïta, sota la supervisió de professorat i professionals vinculats a la UA.

El procés d'internacionalització en el qual la universitat està immersa ha generat un fructífer intercanvi de docents i estudiants en l’àmbit mundial que ha comportat, entre moltes altres transformacions, la presència cada vegada major d'estudiants procedents d'altres països a les nostres aules. A més del requisit lingüístic imprescindible per a l'accés a qualsevol titulació, hem detectat la necessitat, en el cas de les assignatures cursades en castellà, de conèixer i manejar adequadament el registre acadèmic per part dels qui tenen el castellà com una segona llengua (d'ara endavant, L2). Fruit d'aquesta experiència, la Xarxa d'Espanyol Acadèmic del grup d'investigació ACQUA (Adquisició i Ensenyament de Segones Llengües / Llengües Estrangeres,

<https://dfelg.ua.es/acqua/index.html>),

vinculat a l'Institut Universitari de Llengües Modernes Aplicades (IULMA), ha treballat des de fa anys en diferents projectes d'innovació docent associats al castellà acadèmic com a L2. Tot això culmina amb CRETA com una manera d'involucrar l’estudiantat natiu de castellà a través de la formació pràctica perquè puga tutoritzar i acompanyar els/les estudiants internacionals de la UA en el procés d'escriptura i presentació de treballs acadèmics.

Aquesta iniciativa utilitza una metodologia comunicativa i col·laboradora per a la redacció i presentació de treballs acadèmics amb la finalitat de preparar adequadament l'estudiant internacional de qualsevol disciplina en l'ús del llenguatge durant el període acadèmic i el seu futur desenvolupament professional. Amb el moviment Escriure a través de les disciplines com a fonament teòric i el model d'altres centres d'escriptura en funcionament en l'actualitat en universitats de parla hispana, CRETA pretén, d'una banda, ajudar l'alumnat internacional a usar millor el castellà acadèmic i, d’una banda, formar l'alumnat propi en la tutorització de l'acompliment lingüístic d'aquest col·lectiu.

CRETA es presenta, per tant, com un projecte d'innovació docent associat a la formació pràctica de l'alumnat propi (natiu de castellà). El treball que puga realitzar durant la participació en CRETA es desenvoluparà íntegrament a la Facultat de Filosofia i Lletres de la UA i serà supervisat i dirigit per professorat d'aquest centre. La tutorització prestada en cap cas té la funció de corregir, editar o refer els textos orals o escrits dels/de les estudiants internacionals, sinó que pretén acompanyar-los en el procés creatiu textual, millorar la seua autonomia com a autors/es de textos acadèmics i contribuir a la seua integració lingüística i acadèmica en la UA.

L'objectiu de CRETA, en definitiva, és ajudar aquest col·lectiu d'estudiants internacionals acollits/des en la redacció i presentació dels treballs acadèmics en castellà com a L2 durant la seua estada en la UA, i dotar-los de recursos i tècniques de comunicació oral i escrita.

ARTICLE 1. CRETA. NATURALESA I ÀMBIT D’ACTUACIÓ

CRETA presta a l'alumnat internacional de la UA un servei gratuït d'orientació per a l'ús del discurs acadèmic oral i escrit, dut a terme per tutors voluntaris amb una formació pràctica prèvia. S'integra en la Facultat de Filosofia i Lletres de la Universitat d'Alacant com a projecte d'innovació docent de la Xarxa d'Espanyol Acadèmic del grup d'investigació ACQUA (Adquisició i Ensenyament de Segones Llengües / Llengües Estrangeres).

ARTICLE 2. OBJECTIUS

Són objectius de CRETA:

1. Millorar l'aprenentatge actiu i la formació pràctica de l'alumnat natiu de castellà de la Facultat de Filosofia i Lletres perquè siga capaç d'ajudar l'alumnat internacional a desenvolupar les destreses que li permeten millorar els treballs acadèmics en castellà com a L2.  
2. Promoure l'aprenentatge cooperatiu mitjançant el foment de la col·laboració entre iguals i el voluntariat.  
3. Fomentar la col·laboració entre la Universitat d'Alacant i altres institucions nacionals i internacionals amb iniciatives similars (centres d'escriptura, centres de recursos lingüístics, etc.).  
4. Contribuir a la internacionalització, la transferència del coneixement i la responsabilitat social de la Universitat d'Alacant.

ARTICLE 3. METODOLOGIA I FUNCIONAMENT

Per a aconseguir els objectius proposats, CRETA durà a terme, entre d’altres, les activitats següents:

1. Organització del servei de tutories en el qual s’assenta l'activitat de CRETA.  
2. Realització d'accions formatives com a seminaris, jornades o tallers destinats tant als futurs tutors com a l'alumnat internacional.  
3. Elaboració d'informes que recullen els resultats del treball realitzat.  
4. Col·laboració i promoció de convenis amb centres similars d'altres institucions universitàries a través de la Xarxa Nacional de Centres d'Escriptura que està impulsant la Universitat Autònoma de Madrid.  
5. La creació i el manteniment d'una pàgina web (actualment allotjada en el portal d'ACQUA), com també la utilització de les xarxes socials o qualsevol altre mitjà que es considere oportú per a la difusió dels resultats del projecte.  
6. Participació en jornades, seminaris i congressos nacionals i internacionals relacionats amb l'alfabetització acadèmica en L2.

El funcionament de CRETA es realitza a través de tutories acadèmiques

Una tutoria acadèmica és una sessió personalitzada de 30/45 minuts en la qual s'assisteix gratuïtament i es resolen els dubtes de l'alumnat internacional de la UA pel que fa al discurs acadèmic en castellà com a L2. El procediment de sol·licitud és el següent:

1. L'estudiant ha d'enviar un correu electrònic a yfolu@tq.jx sol·licitant una tutoria.  
2. En aquest missatge s'adjunta, emplenada, la fitxa d'estudiant CRETA (annex I), en la qual s'indica la disponibilitat horària i el motiu de la consulta.  
3. CRETA respon indicant el nom de la tutora o el tutor i l'horari de la tutoria en el centre.  
4. El centre se situa en l'actualitat en el Seminari de Lingüística (Facultat de Filosofia i Lletres I).  
5. El dia de la tutoria, l'estudiant ha de portar impresos els documents que necessite revisar.  
6. En la primera visita al centre, l'estudiant emplenarà una fitxa d'estudiant CRETA per a saber-ne les necessitats i poder fer un seguiment del seu treball acadèmic.

ARTICLE 4. ESTRUCTURA ORGANITZATIVA. FUNCIONS I COMPETÈNCIES

L'estructura organitzativa sobre la qual s’assenta CRETA per al desenvolupament de les seues funcions és la següent:

- Una directora o un director.

- Una coordinadora o un coordinador.

- Les tutores o els tutors acadèmics que, amb la formació prèvia escaient, podran ser tant professores i professors de la UA com estudiants de l'últim curs del grau o de postgrau de qualsevol disciplina entre les titulacions oferides per la UA.

1. Funcions i competències de la directora o el director de CRETA

La direcció de CRETA recaurà sobre una professora o un professor membre del grup d'investigació ACQUA. El càrrec tindrà una durada de dos anys, renovable per períodes semblants. Serà nomenada o nomenat pel deganat a proposta del grup d'investigació ACQUA.

Són funcions de la directora o el director de CRETA:

1. Vetlar pel compliment dels objectius de CRETA i pel correcte funcionament.  
2. Activar la creació de convenis i acords de col·laboració amb altres centres d'escriptura.  
3. Programar el calendari d'activitats per curs acadèmic i les iniciatives de formació de tutors/es i d'estudiants internacionals.

2. Funcions i competències de la coordinadora o el coordinador de CRETA

La coordinació de CRETA recaurà sobre una professora o un professor membre del grup d'investigació ACQUA amb implicació en la Xarxa d'Espanyol Acadèmic. El càrrec tindrà una durada de dos anys, renovable per períodes semblants. Serà elegida o elegit per votació dels membres del grup d'investigació ACQUA.

1. Seleccionar i formar els/les tutors/es per al centre.  
2. Supervisar els resultats de les tutories i la qualitat d'aquestes.  
3. Dur a terme la planificació de les tutories i la distribució de l’alumnat per als/a les tutors/es adequats/des.  
4. Organitzar tallers i activitats per a l'alumnat internacional, de manera que en complementen la integració lingüística.

3. Funcions i competències de les tutores i els tutors acadèmics

La col·laboració de les tutores i els tutors tindrà una durada d'un curs acadèmic, prorrogable, d’acord amb la seua disponibilitat i les necessitats del centre.

Les tutores i els tutors acadèmics són les persones que desenvolupen les tutories amb l'alumnat internacional. Entre les seues competències hi ha:

1. Realitzar la formació prèvia a la participació a CRETA.  
2. Acceptar les tutories proposades i comprometre's a realitzar-les.  
3. Familiaritzar l’estudiantat internacionals amb la tradició cultural acadèmica de la universitat espanyola i, en particular, de la Universitat d'Alacant.  
4. Formar l’alumnat en les diferents tipologies textuals orals i escrites que necessitaran durant l’estada en la universitat, i donar-li exemples de presentacions, treballs acadèmics en les diferents disciplines, tesis, currículums vitae, cartes de sol·licitud d'ocupació, de motivació, etc.  
5. Dotar-lo de les eines necessàries per a detectar els errors comesos en els treballs acadèmics i corregir-los.  
6. Mentalitzar-lo de la importància de crear un treball original i ben documentat, i evitar el plagi i l'ús de treballs aliens.  
7. Proporcionar a l'equip de treball de CRETA la informació sobre què s'ha tractat durant cada tutoria.

Cada tutora o tutor acadèmic realitzarà un màxim de tres tutories setmanals.

ARTICLE 5. DRETS I OBLIGACIONS DE L’ALUMNAT EN PRÀCTIQUES.

CRETA constitueix un projecte d'innovació docent vinculat a les pràctiques extracurriculars i a les activitats de voluntariat dels estudiants natius de castellà de la Facultat de Filosofia i Lletres.

L'alumnat que forme part de CRETA tindrà els drets següents:

a) A la formació prèvia per a poder assumir tutories a través de sessions formatives amb el professorat tutor.

b) A l'assistència de la professora o el professor tutor/a durant la tutoria d'un/a estudiant internacional.

c) A l'ús adequat de les instal·lacions i els mitjans de CRETA.

d) A l'obtenció d'un certificat amb el nombre d'hores i la tasca realitzada, que podrà ser incorporat a l’expedient.

Paral·lelament, l'alumnat que forme part de CRETA tindrà les obligacions següents:

a) Assistir a les sessions de formació programades.

b) Complir amb el nombre d'hores presencials previstes.

c) Atendre les tutories i ajudar l’estudiantat internacional en l'elaboració de textos acadèmics en castellà.

d) Preservar la confidencialitat de les dades aportades durant les tutories.

e) Treballar en equip juntament amb la resta d'integrants de CRETA seguint les indicacions del professorat tutor.

ARTICLE 6. ENTRADA EN VIGOR

Una vegada aprovat aquest reglament per la Junta de Facultat, entrarà en vigor l'endemà de la publicació en el Butlletí Oficial de la Universitat d'Alacant (BOUA).

[ANNEX I. Sol·licitud de tutoria](https://www.boua.ua.es/pdf.asp?pdf=Annexos_BOUA_5860.pdf)

[ANNEX II. Fitxa d’estudiant CRETA](https://www.boua.ua.es/pdf.asp?pdf=Annexos_BOUA_5860.pdf#page=2)

Documents annexos:
------------------

* [Descargar Anexos\_BOUA\_5860.pdf](/Acuerdos/DescargarAnexoxId?idanexo=23773&idacuerdo=5860)





[Carretera Sant Vicent del Raspeig s/n  
03842 Sant Vicent del Raspeig - Alacant  
 Tel. 94 972 6370 - Fax 67 314 5628](https://www.google.es/maps/@08.017518,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12851&trk=tyah&trkInfo=tarId%7E3915909777811%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)